Lav et referat af nedenstående tekst:

Tekst:
Pendlerparkeringspladsen ved Th. Sauers vej i Aalborg er populær. Med en placering lige op af motorvejen bliver den især brugt som mødested for bilister, der kører videre sammen. Det er også sådan Anne Borgstrøm og Kirsten Drastrup bruger den. - Nu skulle vi samles op af en anden, så var det smart lige at sætte bilen her, fortæller Anne Borgstrøm. Udvalgt til nyt projekt Parkeringspladsen er udvalgt af vejdirektoratet til et nyt pilotprojekt, der skal få os til at ændre vores transportvaner. Udover samkørsel vil vejdirektoratet også have bilisterne, der skal ind til Aalborg Centrum til at parkere her, og så tage bus eller cykel resten af vejen. - Vi vil gerne forsøge at imødekomme trængslen en lille smule ud og ind af byerne ved at forsøge at lave de her skifte mellem forskellige transportformer, forklarer Niklas Hovmøller Sørensen, der er projektleder for Vejdirektoratet. Pladsen skal udvides med flere parkeringspladser, ladestandere og der bliver plads til en kaffeautomat. Den ligger lige op af ruten for den nye plusbus, der kommer til at køre hvert syvende minut. - Selve pladsen har vi forsøgt at gøre lidt mere grønt og lækker end den er i forvejen, sådan at det er lidt mere lækkert at være der, hvis vi skal lokke nogle pendlere til, så vil det også være rart, hvis det er et sted, man godt gider at opholde sig, for der kan jo også godt opstå nogle venteperioder, pointerer Niklas Hovmøller Sørensen. Se hele inslaget herunder. Møder stor skepsis Ved parkeringspladsen Gåsepigen i Aalborg Centrum er der trængsel for at finde en plads. Alligevel tvivler mange af bilisterne på at plusbussen og en ny lækker parkeringplads kan få dem til at ændre vaner og parkere i udkanten af byen. Vil du bruge det og smide din bil i udkanten? - Nej, det vil jeg ikke, for jeg er utryg ved tingene, konstaterer Karen Margrethe Skovsgaard. - Jeg tror, det bliver svært at flytte folk derovre i, men de lukker jo parkeringspladserne, så det bliver måske en nødvendighed på sigt, erkender Johnny Kristensen. - Kun hvis en limousine kørte herind, svarer Lasse Birkholm Selvom bilsterne er skeptiske, så har Vejdiraktoratet et økonomisk es i ærmet. Det koster 17 kroner i timen at parkere ved gåsepigen, mens det ved Th.Sauersvej er gratis. - Det koster jo ingen ting, det er endnu bedre, for det koster da kassen inde i byen, det er helt vanvittigt, hvad vi skal betale derinde, pointerer Anne Borgstrøm. Der er afsat 25 millioner kroner til den opgraderet pendlerparkeringsplads ved Th. Sauersvej. Vil bygge flere pendlerparkeringspladser Aalborg Kommune har også planer om at bygge 7 nye pendlerparkeringspladser. De skal blandt andet ligge i hver sin ende af den nye plusbusrute, der går fra Det nye supersygehus i Øst og til Væddeløbsbanen i Vest. Men der er endnu ikke afsat penge til nogen af projekterne. - Vi vil jo helst have, at flest muligt vælger vores nye plusbus-løsning, og hvis de skal vælge den, så skal det jo også være forholdsvis nemt at vælge til, Og der har jeg også borgere, der har skrevet til mig, at hvis de ligesom skulle være interesserede i at komme ind i bussen, så skal vi have et sted, hvor det er nemt at smide bilen, og hvor det er rimelig komfortabelt at skifte over til bussen. Så det er derfor, at de her pendler-parkeringspladser er så vigtige, Jan Nymark Thaysen (V), der er rådmand i By og Land i Aalborg Kommune. Vejdirektoratet håber på at pilotoprojektet i Aalborg kan give erfaringer, der kan bruges i resten af landet.

Referat:
Pladsen skal udvides med flere parkeringspladser, ladestandere og der bliver plads til en kaffeautomat.